Sõiduk

Sõiduk (ka: sõiduvahend; vananenud kirjanduses ka: sõiduriist) on inimese loodud vahend liikumiseks maal, vees, õhus või kosmoses.

Inimkonna arengu algusaegadel veetavad või kaldpinnast alla libisevad või veerevad: kelk, regi, saan jms või vähemalt mitme rattaga veeremid. Hiljem vankrid, kaarikud, tõllad jm. Tänapäeval jalg-, mootorrattad ning üldiselt kõik maastikul, maanteel ja raudteel (rööbastel) paigalt liikuvad ehk sõitvad tehisvahendid (sõidukid).

Sõidukite liigitus 
 Mootorsõiduk 
 Rööbassõiduk
 Roomiksõiduk
 Ratassõiduk
 Sammuv sõiduk (mitmejalgne liikur)
 Velosõiduk
 Õhusõiduk
 Amfiibsõiduk

Sõidukite hooldus 
Kui maailma rahvaarv läheneb 8 miljardile, siis sõidukite arv maailmas on juba 2000. aastate alguses üle 1,2 miljardi. Valdkonna spetsialistide arv on pidevas vähenemises, mistõttu innovaatilised lahendused, mis vähendavad müügijärgses teeninduses sõltuvust inimressursist on aktuaalsed.

Hooldust vajavate sõidukite arv Eestis 
Eestis on registris umbes 700 000 sõidukit, millest umbes 130 000 on kuni viie aasta vanused. Garantii ja liisinguperiood varieerub Eestis keskmisel 3–5 aastani, mistõttu need sõidukid on hooldatud enamasti hooldeprogrammide alusel.

Hooldussagedus 
Valdav osa sõidukeid vajab hooldust Eesti tingimustes aastas korra või iga 15 000 km järel. Sõltuvalt tootjast vaheldub vahehooldus põhihooldusega, mõni tootja kasutab ka termineid väike- ja suurhooldus.

Hooldusprogramm 
Vahe- või põhihoolduseks kulub 1-2 tundi. Vahehoolduse tööde hulka kuuluvad mootori- ja salongiõhufiltrite puhastus, mootoriõli vahetus. Lisaks puhastatakse ka pidurid ja vaadatakse üle auto üldine seisukord. Põhihoolduste puhul lisandub ka veel käigukasti ja sillaõli vahetus.

Hooldusprogrammi välised lisateenused 
Enamasti ostetakse lisateenusena pesuteenust, tihti võetakse hoolduse ajaks ka rendiauto.

Hoolduskeskuste asukohad 
Enamik uue sõiduki ostjaid käib müüja juures ka müügijärgses teeninduses.

Innovatsioon sõidukite müügijärgses teeninduses 
Ajaline surve, mis on tingitud erinevatest asjaoludest (suurenenud sõidukite arvust tingitud ummikud) annab tõuke innovatsiooniks ka autode müügijärgse teeninduse valdkonnas. Klientidele on oluline, et nende sõidukid oleksid pidevalt sõidukorras ja et ei esineks kasutuskatkestusi. Lisaks ei ole paljudel inimestel aega ka autoteenindusse tulla ja seal tööde valmimist oodata. Lähitulevik toob turule erinevad lahendused, kuidas autoomanike aega kokku hoida. Üks nendest lahendustest on nüüdisajal USA-s juba katsetamisel Fordi edasimüüja ja Panasonicu poolt.

Fordi näide innovatsioonist 
Lahendus seisneb selles, et esinduse parklas on 24/7 iseteenindusautomaat, mis võimaldab kliendil igal ajal oma sõiduki esindusse tuua. Lisaks tootmisele võimaldab teenindusautomaat tellida autoga tehtavaid töid ja peale tööde tegemist ka auto võti sealt kätte saada. Innovaatiline lahendus lülitab klienditeenindusprotsessist konsultandi rolli välja, klient tellib ise tööd jätab võtmed ja mehaanik teeb tegevused vastavalt tellimusele. Tööde valmimise järel toimetab mehaanik sõiduki parklasse tagasi, paneb võtmed iseteenindus automaati ja märgib tööd tehtuks. Klient saab info, kas e-posti või SMS-i teel ja läheb autole endale sobival ajal järele. Siia juurde saab lisada ka renditeenuse, kus oma auto võtmeid ära andes saab vastu võtta rendiauto võtmed ja hiljem tagastada.

Müügijärgse teeninduse innovatsiooni võimalused Eestis 
Sarnaste lahendustega on tänased pakiautomaadid, mida Eestis kasutatakse laialdaselt. Sarnaste lahenduste tootja on Eestis Cleveron. Lahendus aitaks kiirendada müügijärgse teeninduse protsesse, lisaks hoiaks kokku nii teenusepakkuja kui ka kliendi aega. Selline lahendus tehakse Eestis lähiajal kindlasti teoks.

Galerii

Vaata ka 

Mehitamata sõiduk

Viited